
URDHËR
Nr. 126, datë 9.2.2026

PËR DISA NDRYSHIME NË URDHRIN NR. 21, DATË 19.1.2023, 
“PËR NJË PLAN MENAXHIMI SHUMËVJEÇAR PËR PESHKIMIN FUNDOR TË QËNDRUESHËM NË DETIN ADRIATIK (NËNZONAT GJEOGRAFIKE 17 DHE 18)”

Në mbështetje të pikës 4, të nenit 102 të Kushtetutës, të shkronjave “a” dhe “b”, të pikës 1, të nenit 3, të marrëveshjes “Për krijimin e Komisionit të Përgjithshëm të Peshkimit për Mesdheun”, të ratifikuar me ligjin nr. 9093, datë 3.7.2003,

URDHËROJ:

Në urdhrin e ministrit nr. 21, datë 19.1.2023, “Për një plan menaxhimi shumëvjeçar për peshkimin fundor të qëndrueshëm në Detin Adriatik (nënzonat gjeografike 17 dhe 18)”, bëhen ndryshimet si vijon:
1. Pika 3 riformulohet, si më poshtë:
“3. Të gjitha anijet e peshkimit fundor, që peshkojnë peshq fundorë, nuk kalojnë 20 231 ditë peshkimi në vitin 2026, të ndara sipas segmentit të flotës, në përputhje me pikën 4 të këtij urdhri”.
2. Pika 4 riformulohet si më poshtë:
“4. Ditët e peshkimit ndahen sipas segmenteve të flotës për anijet e peshkimit fundor që përdorin rrjetë fundore me timon (OTB)”, si më poshtë:
a) segmenti ≥ 12 m dhe < 24 m: 14 913 ditë;
b) segmenti ≥ 24 m: 5 318 ditë.”.
3. Pas pikës 9 shtohet pika 9/1 me përmbajtje si më poshtë:
“9/1. Me qëllim përmirësimin gradual të gjendjes së stokut të skampit në Detin Adriatik (Nephrops norvegicus), ndalohet peshkimi fundor në periudhën 15 shtator–31 dhjetor në zonën përcaktuar në shtojcën 1 të këtij urdhri, me koordinata si vijon:
a) 42.172625 N 18.428678 E;
b) 41.945840 N 18.234324 E;
c) 41.516110 N 18.566044 E;
d) 41.608434 N 18.702653 E.
4. Për zbatimin e këtij urdhri ngarkohen Drejtoria e Shërbimeve të Peshkimit dhe Akuakulturës dhe inspektorati që mbulon fushën e peshkimit.
Ky urdhër hyn në fuqi menjëherë dhe botohet në Fletoren Zyrtare.

MINISTËR I BUJQËSISË DHE ZHVILLIMIT RURAL
Andis Salla

